section_heading: Životopis
paragraph_text: Osim što je stalan član sastava, Tankian je pokrenuo i vlastitu diskografsku kuću – Serjical Strike, s ciljem da se tu objavljuje i pušta glazba njegovih najdražih glazbenika. Prvi projekt sa Serjical Strike-om nazvan je "Serart", a u njemu osim samog Serja sudjeluje i poznati glazbenik, Arto Tuncboyacyan, također Armenac. SerArt je mješavina jazza, rocka, hip hopa, dancea i eksperimentalne glazbe. Sastavi s kojima Tankian surađuje su Bad Acid Trip, Kittens for Christian, Slow Motion Reign itd. Godine 2007. izdao je svoj prvi solo album, nazvan Elect the Dead, a 2010. i koncertnu verziju Elect the Dead Symphony u suradnji s Aucklandskim filharmonijskim orkestrom. Nedugo prije nego što je objavljeno da se System of a Down ponovo okuplja, objavio je i drugi studijski album Imperfect Harmonies, a 2012. treći nazvan Harakiri.